**ΑΓΩΓΗ ΤΩΝ Ε.Φ.Α. ΣΤΙΣ ΥΠΑΙΘΡΙΕΣ ΔΡΑΣΤΗΡΙΟΤΗΤΕΣ ΑΝΑΨΥΧΗΣ**

Η αγωγή υπαίθρου είναι μια εκπ/κή δραστηριότητα που σχετίζεται με την ύπαρξη, την παραμονή, την κίνηση, τον προβληματισμό και τη μάθηση ατόμων κάθε ηλικίας σε υπαίθριους χώρους με στόχο την βελτίωση ποιότητας ζωής.

Παράλληλα με την διασκέδασή τους, οι διοργανώσεις για παιδιά προϋποθέτουν σοβαρή μέριμνα για την ασφάλειά τους, σωστή διαχείριση της κινητικότητάς τους αλλά κυρίως πρόβλεψη του κινδύνου από την πλευρά των διοργανωτών. Εκτός από την διασκέδαση και την ασφάλεια, πρέπει σε όλες τις διοργανώσεις μας, να προσπαθούμε να δώσουμε παιδαγωγικό χαρακτήρα επειδή πιστεύουμε ότι για τον μαθητή/παιδί το κάθε καινούργιο είναι ευκαιρία μάθησης.

Μια δραστηριότητα που για τον ενήλικα είναι απλά ένας τρόπος να περάσει καλά και πιθανά να αθληθεί, όμως για το παιδί είναι ένας ολόκληρος καινούργιος κόσμος. Ένας κόσμος που θα το βοηθήσει να έχει καινούργιες εμπειρίες και θα συμβάλει στην διαμόρφωσή του, που θα υποκινήσει την συνεργασία, την αποδοχή της πρόκλησης και την αξιολόγηση του κινδύνου.

Για τον λόγο αυτό, εμείς οι Ε.Φ.Α. πρέπει να προσπαθούμε, μέσα από τις δραστηριότητες να μαθαίνουμε στα παιδιά να **μην φοβούνται όταν δε χρειάζεται** αλλά και να **μην εκθέτουν το εαυτό τους και τους άλλους σε κίνδυνο**.

Να μην εγκαταλείπουν την προσπάθεια στην πρώτη δυσκολία και να επιδιώκουν την καλή επίδοση χωρίς όμως να την υπερεκτιμούν.

Να μην ζηλεύουν τον καλύτερο και να μην κοροϊδεύουν τον χειρότερο.

Να συνεργάζονται με την ομάδα και να εκτιμούν την αξία της συνεργασίας.

Να σέβονται τον εκπαιδευτή και υπακούν στις οδηγίες του.

Και όλα αυτά, μέσα από το παιχνίδι και την δραστηριότητα.

Σκοπός του αντικειμένου είναι η βιωματική ενασχόληση των μαθητών σε προγράμματα που συνδυάζουν δράσεις σε υπαίθριο χώρο, όπου μέσα από αυτά βελτιώνουν τις δεξιότητες ζωής καθώς και θέματα ευαισθητοποίησης προς το περιβάλλον. Επίσης να αποκτήσουν βασικές γνώσεις για αποτελεσματικό και ακίνδυνο προγραμματισμό, καθώς και διαχείριση υπαίθριων δραστηριοτήτων αναψυχής, όπως: Ορεινή Πεζοπορία, Ελεύθερη Κατασκήνωση στη φύση, Προσανατολισμός, Ορεινή Ποδηλασία, Τοξοβολία, διάφορα παιδαγωγικά παιχνίδια, δραστηριότητες με χρήση σχοινιών, χρήση εξοπλισμού (σκηνής-σακίδιου, ένδυσης, υπόδησης κ.ά.).

Τέλος να καλλιεργήσουν τα παιδιά Οικολογική συνείδηση και να ευαισθητοποιηθούν σε θέματα που σχετίζονται με το Φυσικό περιβάλλον.

Οι δραστηριότητες αυτές της σημερινής επιμορφωτικής συνάντησης μπορεί να βρουν εφαρμογή στο:

1. Δ/σχολείο (διάφορα προγράμματα **στην ευέλικτη ζώνη**),
2. Γυμνάσιο (**Βιωματικές Δράσεις** & στη **ΦΥΣΗ και ΑΣΚΗΣΗ**)
3. Λύκειο (**Project – Ερευνητικές Εργασίες**)

**ΘEMATA ΕΙΣΗΓΗΤΩΝ:**

**Γλυνιά Ελένη, PhD., AΜΕ στο ΤΕΦΑΑ- ΑΠΘ:** Υπαίθρια και Περιβαλλοντικά Παιχνίδια.

**Καϊμακάκης Δημήτρης, PhD:** Εξοπλισμός και ασφάλεια για την άσκηση στην ύπαιθρο.

**Καραγιώργος Θωμάς, Υποψ. Δρ, ΤΕΦΑΑ, ΑΠΘ:** Orienteering και παιχνίδια γνωριμίας**.**

 **Δρ Οξύζογλου Νίκος Σχολικός Σύμβουλος Φυσικής Αγωγής**